TERENSKA NASTAVA

ORIJENTACIJA U PROSTORU

1. KORISNICI:

OSNOVNA ŠKOLA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| RAZRED | BROJ UČENIKA | UČITELJICA/UČITELJ I PRATNJA |
|  |  |  |
|  |  |  |
|  |  |  |
|  |  |  |
|  |  |  |
| UKUPNO | UKUPNO | UKUPNO  | UKUPNO UČENIKA I ODRASLIH |
|  |  |  |  |

2. MJESTO IZVOĐENJA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. VRIJEME IZVOĐENJA: nadnevak: \_\_\_\_\_\_\_\_\_\_\_\_\_\_\_\_\_\_\_\_\_ , vrijeme: \_\_\_\_\_\_\_\_\_\_\_\_\_\_\_\_\_

4. STRUČNO VODSTVO: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. PRIJEVOZ (naziv putničke agencije): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| CIJENA PO UČENIKU | PRIJEVOZ |  |
| OSTALO |  |
|  | UKUPNO |  |

6. PLAN PUTA: odlazak u školsko dvorište ili prirodu

PRIJEDLOG PRIPREME

|  |  |
| --- | --- |
| osnovna škola:  | školska godina:  |
| učiteljica/učitelj:  | razred: 3. | nadnevak:  | redni broj sata:  |
| ORIJENTACIJA U PROSTORU – POLUDNEVNA TERENSKA NASTAVA |
| NASTAVNO PODRUČJE /NASTAVNA TEMA:  | ORIJENTACIJA U PROSTORUSTRANE SVIJETA, STAJALIŠTE I OBZOR |
| VRSTA NASTAVNOGA SATA: | vježbanje i ponavljanje |
| MJESTO ODRŽAVANJA: | školsko dvorište, izlet u prirodu |
| NASTAVNA JEDINICA:  | **Strane svijeta, stajalište i obzor** |
| KLJUČNI POJMOVI:  | glavne i sporedne strane svijeta, stajalište, obzor (vidik ili horizont) |
| VRIJEDNOSTI:  | **1. znanje**2. solidarnost3. identitet4**. odgovornost** |
| KOMPETENCIJE:  | **1. komunikacija na materinskome jeziku**2. digitalna kompetencija3. inicijativnost i poduzetnost**4. osnovne kompetencije u prirodoslovlju** **5. socijalna i građanska kompetencija**6. kulturna svijest i izražavanje |
| AKTIVNOSTI UČENIKA: | promatraju, prikupljaju, bilježe, fotografiraju, procjenjuju |
| CILJ SATA: | Postojeća znanja koja učenici imaju povezati s programskim sadržajima u novim uvjetima života i rada. |
| OOBRAZOVNA POSTIGNUĆA: | odrediti glavne i sporedne strane svijeta te stajalište i obzor; svladati osnove snalaženja u prostoru |
| ISHODI UČENJA: | Određuje glavne i sporedne strane svijeta; zna se orijentirati u prostoru. |
| ZADATCI NASTAVE:a) obrazovni (materijalni)b) funkcionalnic) odgojni | a) ponoviti i utvrditi određivanje glavnih i sporednih strana svijeta; ponoviti i utvrditi određivanje stajališta i obzorab) osposobiti učenike za snalaženje u prirodi s pomoću Sunca; razvijati sposobnost točnoga označavanja strana svijeta; razvijati sposobnost promatranja, opisivanja i logičkoga zaključivanjac) razvijati zanimanje za boravak u prirodi; osvijestiti potrebu snalaženja u prirodi; izgraditi kulturu ponašanja |
| NASTAVNE METODE:  | usmeno izlaganje, razgovor, demonstracija, čitanje i rad s tekstom, pisanje, praktični radovi |
| OBLICI NASTAVE:  | frontalni rad (F), individualni rad (I), rad u paru (P), rad u skupini (S) |
| NASTAVNI IZVORI, SREDSTVA I POMAGALA:  | neposredno okruženje, olovka, papir, gumica, fotoaparat, kompas, štap |
| KORELACIJA:  | HJ – opis krajolikaEJ – međunarodne kratice i nazivi za strane svijetaLK – oblikovanje na plohi – slikanje, motiv: obzor TZK – hodanje i trčanjeSR – kulturno ophođenje na javnim mjestima  |
| MEĐUPREDMETNE TEME:  | **1. Osobni i socijalni razvoj****2. Zdravlje, sigurnost i zaštita okoliša****3. Učiti kako učiti**4. Poduzetništvo5. Uporaba informacijske i komunikacijske tehnologije**6. Građanski odgoj i obrazovanje** |

TIJEK TERENSKE NASTAVE

1. UVOD (PRIPREMA ZA TERENSKU NASTAVU)

Učenici dobivaju plan rada, radni materijal, sredstva i pomagala i zadatke (što će sve pratiti tijekom terenske nastave).

Najavljujemo kako ćemo određivati stajalište, strane svijeta i promatrati obzor.

Tijekom provedbe terenske nastave učenici bi trebali biti što aktivniji, postavljati pitanja, bilježiti najznačajnije podatke, fotografirati i rješavati postavljene zadatke.

Dogovaramo osnovna pravila ponašanja na javnim mjestima i prometnicama.

2. IZVOĐENJE TERENSKE NASTAVE

a) Stajalište i obzor

Određujemo stajalište i ponavljamo kako je to mjesto s kojega se snalazimo u prostoru.

Učenici promatraju okoliš te ih pitanjima navodimo na zaključak da je sve što vidimo oko sebe vidokrug, obzor ili horizont. Nakon toga dobivaju zadatak da navedu objekte, uzvisine, vode i sl. u svome vidokrugu.

Prva skupina učenika može ucrtati stajalište i zapisati objekte u vidokrugu, dok druga skupina može fotografirati ili crtati što sve vide sa stajališta.

Poželjno je odabrati i stajalište na povišenu mjestu (brežuljak, zgrada) te usporediti s vidokrugom s nepovišena mjesta.

Učenici mogu čučnuti, a zatim se popeti na npr. klupu ili povišeni predmet te usporediti obzore.

Analiziramo vrijeme i potičemo učenike na zaključak kako vremenski uvjeti kao što su sunce, kiša, snijeg i magla mogu utjecati na vidljivost promatranoga vidokruga.

*Pri čemu ti može poslužiti ovo znanje o horizontu i pamćenje objekata u vidokrugu?*

(Pri kretanju nepoznatim prostorom dobro je uočiti neki uzvišeni objekt ili sl. po kojemu se možemo lakše orijentirati.)

b) Strane svijeta

*Što je još potrebno znati da bismo se sigurnije kretali nepoznatim prostorom?*

(Znati odrediti strane svijeta i orijentirati se s pomoću kompasa ili određenih znakova u prirodi.)

Učenici imenuju glavne i sporedne strane svijeta.

*U čemu nam pomažu sporedne strane svijeta?* (U preciznijemu određivanju određenoga prostora.)

Da bi odredili strane svijeta, učenici prvo određuju jednu.

*Ako se u podne okreneš prema Suncu, prema kojoj strani svijeta gledaš?* (Prema jugu.)

*Koja je strana iza tebe, a koja lijevo i desno?* (Iza je sjever, lijevo je istok, a desno jug.)

*Čime možemo sa sigurnošću utvrditi jeste li dobro odredili strane svijeta?* (Kompasom ili GPS-om.)

*Što su na polasku od kuće Ivica i Marica trebali odrediti da bi se kasnije znali vratiti?* (Odrediti smjer kretanja.)

*Na kojoj strani svijeta Sunce izlazi i zalazi?* (Izlazi na istoku, a zalazi na zapadu.)

Treća skupina s pomoću kompasa određuje glavne i sporedne strane svijeta, zapisuje ih na papir druge skupine.

Sada mogu imenovati ucrtane objekte i odrediti im položaj u odnosu na strane svijeta.

*Pri rukovanju kompasom moramo paziti da je u vodoravnome položaju te da se slovo S nalazi ispod magnetne igle.*

Učenici kratko predstavljaju svoj uradak te utvrđuju točnost unesenih podataka.

*Je li Sunce kad ujutro ideš u školu lijevo, desno, ispred ili iza tebe?*

*Pokušaj odrediti smjer kretanja od kuće do škole.*

Igra: Učenici se okreću prema zadanoj strani svijeta te ju pokazuju rukom ili naprave nekoliko koraka prema istoj.

3. ZAVRŠNI DIO TERENSKE NASTAVE

Sređujemo dojmove i utvrđujemo naučeno.

Uopćavanje: *Navedi glavne i sporedne strane svijeta. Što je stajalište, a što obzor? Okrenite se prema zapadu. S pomoću kojih se sprava možemo najsigurnije orijentirati? Komu sve može služiti kompas?* (Izletnicima, planinarima, vojnicima...)

Pri povratku u učionicu učenici će u bilježnice nacrtati plan puta, kompas ili dovršiti plakat.